Põhja Politseiprefektuur

Põhja Politseiprefektuur oli Eesti Politsei piirkondlik siseturvalisuse eest vastutav riiklik haldusasutus – politseiprefektuur Politseiameti haldusalas. Prefektuur tegutses aastatel aastatel 2004–2010. 

 Ajalugu 
Põhja Politseiprefektuur moodustati 2004. aastal Tallinna Politseiprefektuuri ja Harju Politseiprefektuuri baasil. Prefektuuri teenistuspiirkond oli Tallinna linn ja Harju maakondPolitseiprefektuuride ümberkorraldamine ning nende asukoha ja tööpiirkonna kehtestamine, RT I 2003, 69, 468.

Eesti sisejulgeolekuasutuste reorganiseerimise tulemusel muudeti senine Pärast 2010. aastal toimunud  muudeti senine Politsei- ja Piirivalveameti Põhja Politseiprefektuur koos liidetud piirivalve- ja kodakondsus- ning migratsiooniosakonnaga Põhja prefektuuriksPolitsei- ja Piirivalveameti ning prefektuuride struktuur ja teenistujate koosseis, Riigi Teataja, RTL 2009, 82, 1198.

Põhja Politseiprefektuuri juhid
2004–2008, Raivo Küüt, Põhja Politseiprefektuuri prefekt
16. juuni 2008 – 31. detsember 2010, Elmar Vaher, Põhja Politseiprefektuuri prefekt

Politseiprefektuuri struktuuriüksused
 Kriminaalosakond
 kriminaalosakonna direktorid:
 Andre Hansaar (–2005Põhja politseiprefektuuri politseinõunik Andre Hansaar, epl.delfi.ee, 29.04.2005)
 Elmar Vaher (1. mai 2005Põhja politsei kriminaalosakonna juhiks sai Elmar Vaher, epl.delfi.ee, 29.04.2005 –)
 Eerik Heldna (–2007)Holger Roonemaa, Keskkriminaalpolitsei juht Heldna läheb kaposse tööle, Eesti Päevaleht, 5. august 2009
 Korrakaitseosakond
 Teenistusosakond
 Rahandusbüroo
 Kommunikatsioonibüroo 
 Politseikontrolli büroo
 Analüüsi- ja planeerimisbüroo

Politseiosakonnad
Põhja Politseiprefektuur jagunes territoriaalselt viieks politseiosakonnaks, millest kolm asusid Tallinnas ja kaks Harju maakonnas.

Tallinn
Kesklinna politseiosakond
Haldusterritoorium oli Kesklinna linnaosa (v.a see osa haldusterritooriumist, mis kuulus Ida politseiosakonna tööpiirkonda) ja Põhja-Tallinna linnaosa, samuti Tallinna lennujaama territoorium. Politseiosakond asus aadressil Kolde puiestee 65. Osakonda juhtis vanemkomissar Valter Pärn.

Konstaablijaoskonnad: Vanalinna, Kadrioru-Tõnismäe, Sitsi ja Pelgulinna (Kolde puiestee 65).

2009. aastal jõustus Põhja Politseiprefektuuril uus põhimäärus, millega liideti Kesklinna ja Põhja politseiosakond ja seoses muudatustega hakkas Haabersti linnaosa teenindama Lõuna politseiosakond. Põhja politseiprefektuuris on uue struktuuri kohaselt jäi senise kuue asemel viis territoriaalset politseiosakonda: Ida, Lõuna ja Kesklinna politseiosakond Tallinnas ning ülejäänud Harjumaa jaguneb Lääne-Harju ja Ida-Harju politseiosakonna vahelPõhja prefektuur liitis Kesklinna ja Põhja politseiosakonna, www.ohtuleht.ee, 23. jaanuar 2009.

Ida politseiosakond
Haldusterritoorium oli Viimsi vald ning Lasnamäe ja Pirita linnaosa. Kesklinna linnaosa Mõigu asumi territoorium ning osa Kadrioru ja Lauluväljaku piirkonnast.
Politseiosakond asus aadressil Vikerlase tänav 14. Osakonda juhtis ülemkomissar Tarvo Ingerainen.

Konstaablijaoskonnad: Lasnamäe I (Killustiku 16), Lasnamäe II ja III (Vikerlase 14) ning Pirita-Viimsi (Nelgi 1, Viimsi).

Lõuna politseiosakond
Haldusterritoorium oli Kristiine, Nõmme, Mustamäe linnaosa ja Haabersti. Politseiosakond asus aadressil Rahumäe tee 6. Osakonda juhtis ülemkomissar Indrek Link.

Konstaablijaoskonnad: Mustamäe, Nõmme ja Kristiine (Rahumäe tee 6) ning Haabersti (Ehitajate tee 109a). 

Harju maakond
Lääne-Harju politseiosakond
pisi|Harju maakond
Haldusterritoorium oli Keila, Paldiski, Saue, Harku vald, Keila vald, Kernu vald, Kiili vald, Nissi vald, Padise vald, Saku vald, Saue vald ja Vasalemma vald. Politseiosakond asus aadressil Saue, Tule põik 2. Osakonda juhtis politseileitnant Kaido Saarniit. 

Konstaablijaoskonnad: Keila (Keskväljak 13, Keila) ja Saue (Tammemäe, Saku).

Ida-Harju politseiosakond
Haldusterritoorium oli Loksa, Maardu, Anija vald, Jõelähtme vald, Kose vald, Kuusalu vald, Kõue vald, Loksa vald, Raasiku vald ja Rae vald. Politseiosakond asus aadressil Maardu, Karjääri 11. Osakonda juhtis vanemkomissar Veiko Randlaline.

Konstaablijaoskonnad: Maardu (Karjääri 11, Maardu), Anija (Kreutzwaldi 6, Kehra) ja Rae (Aruküla tee 9, Jüri).

Tehnoloogia
2007. aastal sai prefektuur kätte veepolitsei operatsioonide korraldamiseks soetatud kaatri. Vastne kaater Bella 572C on 5,6 meetrit pikk ja 2 meetrit lai ning mahutab kuni seitse inimest. 2008. aastal lisandus väikelaev Baltic Patrol. Aluse hankimist toetas rahaliselt Tallinna linnavalitsus. Hankes osales lisaks Eesti firmadele Soome ja Rootsi laevaehitajaid, kes on varem oma kohalikule politseile veesõidukeid tootnud.Puusepp, Harrys. Põhja Politseiprefektuur läheb merele // Politseileht, juuli 2007. Lk. 18-19 

Vaata ka
 Eesti Politsei

Viited

Välislingid
 Põhja Politseiprefektuuri koduleht
 Põhja Politseiprefektuuri põhimäärus. // Elektrooniline Riigi Teataja
 Põhja Politseiprefektuuri struktuur
 Tallinna linna politseijaoskondade piiride kaart. 1932

Kategooria:Politseiamet
Kategooria:21. sajand Tallinnas
Kategooria:Harju maakonna ajalugu